**ΑΝΑΚΟΙΝΩΣΗ**

**Ανακοίνωση Εθνικής Συνομοσπονδίας Ατόμων με Αναπηρία**

**Καταδίκη της επίθεσης στο γραφείο του εργατολόγου Δημήτρη Μπούρλου**

Με τον πλέον κατηγορηματικό τρόπο η Εθνική Συνομοσπονδία Ατόμων με Αναπηρία καταδικάζει την άνανδρη και χωρίς νόημα επίθεση στο γραφείο του εργατολόγου Δημήτρη Μπούρλου, νομικού συνεργάτη της Ε.Σ.Α.μεΑ. στο θέμα του Ασφαλιστικού. Ο Δημήτρης Μπούρλος είναι γνωστό ότι διαφώνησε εξαρχής με το ασφαλιστικό νομοσχέδιο και αγωνίζεται για τα ασφαλιστικά και συνταξιοδοτικά θέματα των ατόμων με αναπηρία, χρόνιες παθήσεις και των οικογενειών τους με την επιστημονική του επάρκεια και εμπειρία.

Η Ε.Σ.Α.μεΑ. ζητά από τον πολιτικό κόσμο να καταδικάσει το γεγονός, τονίζει ότι τέτοιες τυφλές επιθέσεις, συμβολικού ή άλλου χαρακτήρα δεν είναι αποδεκτές, ζημιώνουν το κίνημα ενάντια στο Ασφαλιστικό και τους κοινούς αγώνες των εργαζομένων.

**Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ.** [**www.esaea.gr**](http://www.esaea.gr) **και** [**www.esamea.gr**](http://www.esamea.gr) **.**